Palett

Palett, også kalt malerpalett, fargepalett og liknende, er en plate som en kunstmaler bruker til å blande og tynne ut malerfarger på. Ordet stammer fra latin pala som blant annet betyr spadeblad og skulderblad.Oppslagsordet «palett» i Det Norske Akademis ordbok Paletten er kjent fra renessansen.R. Broby-Johansen: Kunstordbok, Tiden norsk forlag 1970

En klassisk palett er en flat, tynn plate, ofte oval, med tommelfingerhull slik at kunstneren får fingrene ledig til samtidig å holde penslene som er i bruk. Den er laget av lakkert treverk eller kryssfinér. Ved oljemaling kan ha kopper for løsemiddel og malerolje hengende på kanten av paletten. Det er også paletter i metall, porselen og plast, gjerne med groper for flytende vannfarger. Mange kunstnere foretrekker å bruke engangstallerkener av papir med plastovertrekk for å slippe å rense paletten med palettkniv.

Ordet «palett» kan i overført betydning også brukes generelt om fargevalg og -skalaer, for eksempel koloritten i et maleri eller fargespekteret i et bildebehandlingsprogram.

 Referanser 

Eksterne lenker

 Paletten, side 30 i Maling (1977)
 Side 56 i Den store boken om maling, tegning og grafikk : teknikker og materialer (1980)
 Å legge fargene på paletten, side 42 i Den store maleboken : hvordan du får tid til din hobby (1990)
 Paletter, side 222 i Tegning og maling (1999)

Kategori:Kunstnermateriell